Na temelju članka 14. Zakona o proračunu („Narodne novine“ br. 87/08, 136/12 i 15/15) i članka 19. točke 5. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 11/13-pročišćeni tekst, 12/17 i 2/18) Gradsko vijeće Grada Osijeka na 23. sjednici održanoj 29. studenoga 2019., donijelo je

**O D L U K U**

**o izmjenama Odluke o izvršavanju**

 **Proračuna Grada Osijeka za 2019.**

Članak 1.

U Odluci o izvršavanju Proračuna Grada Osijeka za 2019. (Službeni glasnik Grada Osijeka br. 20A/18 i 8A/19) u članku 2. iznos: „704.800.000,00 kuna“ zamjenjuje se iznosom: „599.400.000,00 kuna“.

Članak 2.

U članku 3. stavak 3. mijenja se i glasi:

„U Računu prihoda i rashoda za 2019. iskazani su prihodi poslovanja i prihodi od prodaje nefinancijske imovine u iznosu od ­­­­­­­­­­­­524.485.581,00 kuna i rashodi poslovanja te rashodi za nabavu nefinancijske imovine u iznosu od 578.416.970,00 kuna.".

U istom članku, stavak 4. mijenja se i glasi:

„U Računu financiranja za 2019. iskazani su primitci od financijske imovine i zaduživanja u iznosu od 67.995.557,00 kuna, izdatci za otplate glavnice primljenih kredita i zajmova u iznosu od 18.232.030,00 kuna, izdatci za dane zajmove u iznosu od 1.000,00 kuna.“.

Članak 3.

U članku 4. stavak 2. mijenja se i glasi:

,,Proračunom je planiran i preneseni višak prihoda/primitaka proračunskih korisnika: osnovnih škola u iznosu od 1.108.280,00 kuna, Dječji vrtić Osijek u iznosu od 501.793,00 kuna te Agencije za obnovu osječke Tvrđe u iznosu od 1.616.245,00 kuna. Isti će se koristiti za pokriće rashoda ovih korisnika u 2019., sukladno njihovim odlukama.”.

Članak 4.

Članak 6. mijenja se i glasi:

„Novo dugoročno zaduživanje Grada za investicije planirane Proračunom Grada Osijeka za 2019. i Projekcijama za razdoblje 2020.-2021. utvrđuje se u iznosu od 35.500.000,00 kuna.

Zaduživanje iz prethodnog stavka izvršit će se na način da se Grad zadužuje za ESIF kredite za energetsku učinkovitost u iznosu od 5.000.000,00 kuna dok je preostali iznos od 30.500.000,00 kuna zaduživanje za druge kapitalne projekte planirane Proračunom.

Povlačenje kreditnih sredstava temeljem novog zaduživanja u 2019. izvršit će se sukcesivno kroz dvije godine i to: 11.300.000,00 kuna u 2019. i 24.200.000,00 kuna u 2020.

Primitci u iznosu od 44.841.568,00 kuna iskazani u Računu financiranja ne predstavljaju novo zaduživanje, nego je isto prijenos nerealiziranih sredstva dugoročnih kredita temeljem ugovorenog zaduživanja u 2018. Primitci u iznosu od 883.289,00 kuna prijenos su nerealiziranih sredstva dugoročnog kredita temeljem ugovorenog zaduživanja u 2017.“.

Članak 5.

 U članku 7. stavci 3. i 4. mijenjaju se i glase:

„Očekivane otplate ukupnog duga (glavnica i kamata) Grada Osijeka u 2019. s osnova zaduživanja te s osnova danih jamstava iznose 40.248.673,00 kuna. Od navedenog iznosa planirane otplate kratkoročnog kredita su 10.000.000,00 kuna.

Očekivani iznos ukupnog duga Grada Osijeka na kraju 2019. po kreditima, zajmovima, obvezama po osnovi izdanih vrijednosnih papira i danim jamstvima i suglasnostima  iz članka 90. stavak 2. Zakona o proračunu („Narodne novine“ br. 87/08, 136/12 i 15/15) iznosi 224.100.000,00 kuna.“.

Članak 6.

Ova odluka stupa na snagu osmoga dana od dana objave u Službenom glasniku Grada Osijeka.

KLASA: 400-08/19-01/5

URBROJ: 2158/01-01-19-17

Osijek, 29. studenoga 2019.

 Predsjednik

 Gradskoga vijeća

 dr.sc. Željko Požega, v.r.